अगाडिको आवरण पृष्ठ

विमला र कमला

लेखकः प्रेम बोम्जन

तह ५, कक्षा २

नेपाली

१

विमला र कमला छिमेकी हुन्। उनीहरूको घर सँगसँगै छ। उनीहरू मिलेर बसेका छन्।

२

एक दिन कमलाको घरमा पाहुना आए। घरमा खाना पकाउने सानो कुकर थियो। उनी चिन्तामा परिन्।

३

अचानक उनले विमलालाई सम्झिन्। विमलाको घरमा कुकर ठुलो थियो। कमला विमलाको घरमा गइन्।

४

उनले कुकर चाहिएको कुरा बिमलालाई बताइन्। समस्या पर्दा छिमेकी चाहिन्छ। यो कुरा विमलालाई थाहा थियो।

उनले कमलालाई कुकर दिइन्।

५

कमलाको समस्या समाधान भयो। पाहुना बिदा भए। कमलाले कुकर फिर्ता दिइन्। छिमेकीलाई सहयोग गर्दा विमला खुसी भइन्।

६

समय बित्दै गयो। अर्को दिन विमलाको घरमा पाहुना आए। विमलाको घरमा थोरै गिलास थिए। विमलालाई पनि समस्या पर्‍यो।

७

उनी गिलास माग्न कमलाको घरमा गइन्। कमलाले विमलालाई गिलास दिइन्। विमलाको पनि समस्या टर्‍यो।

८

विमलाका पाहुना बिदा भए। विमलाले कमलाको गिलास फिर्ता दिइन्। विमलाले कमलालाई धन्यवाद दिइन्।

९

विमला र कमला असल छिमेकी हुन्। उनीहरू कहिल्यै झगडा गर्दैनन्। मिलेर बसेका छन्।

१०

छिमेकी भनेको आपतमा साथ दिने हुनुपर्छ। विमला र कमला नमूना छिमेकी हुन्। गाउँलेहरू उनीहरूको यसो भन्दै प्रशंसा गर्थे।

शीर्षक पृष्ठ

विमला र कमला

Images on pages Front Cover, १, ३, ६, ७, ८, ९ by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages २, ४, ५, १० by © 2019 The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End